GiliGold/VAD_KnessetCorpus huggingface dataset:
זאב רוטשטיין: אבל, אני חושב שאם אנו נשמור על תור סביר במשך חודש, זה בסך-הכל נותן תשובה די יפה.
סופה לנדבר: חודש זה סביר.
סופה לנדבר: יותר - לא.
זאב רוטשטיין: יחס רופאים - אחת לשנה יש לנו יום עיון שאנו מקיימים, ואנו מזמינים תמיד, ככלל, גם הרצאות מוזמנות לסגל שלנו, שזה כולל את הפקידים ואת הרופאים, בנושא יחס, שפת גוף, איך מתבטאים וצרכי נכים.
זאב רוטשטיין: השנה ביום העיון שיהיה בעוד כחודשיים מוזמנים נציגי נכים, כדי שיבואו ויספרו למליאת הרופאים והצוות הניהולי, כלומר המזכירות של הוועדות, איך הם מרגישים ומה היו הבעיות האישיות בהן הם נתקלו בפניה לוועדות כדי שיהיה משוב גם לצוות איך הוא מטפל בנושא הזה.
זאב רוטשטיין: אני מוכרח להגיד, שגם כשיש לי תלונות נגד רופא והייתי בשמחה פוטר אותו מלשבת בוועדה, אני מהסס לעשות זאת כיון שנורא קשה להשיג רופאים איכותיים לוועדה.
סופה לנדבר: כמה מקרים כאלה יש?
זאב רוטשטיין: יש לי מספר מקרים, שהייתי בשמחה משחרר את הרופאים שילכו לעיסוקים אחרים ויעזבו אותנו, כי חבל - מכתימים את הציבור הגדול של הרופאים על לא עוול בכפם.
סופה לנדבר: למה לא עושים זאת?
זאב רוטשטיין: אסביר מה קורה.
זאב רוטשטיין: תחילה, הליך המינוי של האמנה של רופא כזה הוא הליך של למעלה מחצי שנה, ואז זה ישר יתבטא באורך התור - אם אנו נוציא אותו ולא יהיה לי תחליף.
זאב רוטשטיין: שנית, אין נכונות גדולה של הרופאים לשבת בוועדות, כיון שהשכר שהם מקבלים עלוב מאד על-פי הגדרתם לעומת מה שהם יכולים להשיג בכל עבודה אחרת שצורכת זמן אחר-הצהריים.
זאב רוטשטיין: הם עושים זאת מעבר לשעות העבודה.
זאב רוטשטיין: שלישית, אפילו עדכון הסכם השכר שהיה לפני שנתיים לא הושלם לגבי הוועדות.
זאב רוטשטיין: זה נכון לכל המוסד לביטוח לאומי, וזה נכון לנושא הניידות.
דוברת: לא נעשה.
זאב רוטשטיין: לא נעשה בכלל.
זאב רוטשטיין: כלומר, יש כאן, בניגוד להסכם חתום, למעלה משלוש שנים - רחל, האם זה שלוש שנים?
רחל הרצוג: זה היה צריך להתעדכן ביולי 2000.
רחל הרצוג: זאב רוטשטיין: אני אומר שוב: לפחות שנתיים.
רחל הרצוג: השכר לא מעודכן, והרופאים בורחים.
רחל הרצוג: הם מצביעים ברגליים.
רחל הרצוג: כלומר, כל מי שמוכן איכשהו לעבוד אני מקבל אותו.
רחל הרצוג: אחרת, באמת יהיו בעיות של למעלה מחצי שנה לתור, ואוי לי מיוצרי ואוי לי מיצרי בנושא הזה.
רחל הרצוג: אילו לפחות היה מעודכן הסכם השכר.
סופה לנדבר: האם אתה רוצה להגיד שאתה מקבל רופאים פחות טובים?
זאב רוטשטיין: חד-משמעית, כן.
זאב רוטשטיין: אני מקטין את הקריטריונים.
זאב רוטשטיין: אם פעם היה לי קריטריון שרופא צריך להיות מומחה לפחות שלוש שנים עם ותק טוב וחוות דעת טובות כדי להכלילו ברשימת הרופאים הזכאים לעבוד בוועדה, אני מגמיש זאת.
סופה לנדבר: יכול להיות, שבגלל זה יש להם ליקויים באיבחון.
זאב רוטשטיין: אינני יודע.
זאב רוטשטיין: אני עדיין מקפיד על כך שיהיו רופאים מומחים, אבל לא הגענו לקטע הזה.
זאב רוטשטיין: עבודת הוועדות הרפואיות של משרד הבריאות נמצאת בבקרה כפולה.
זאב רוטשטיין: היא נמצאת פעם אחת בבקרת הפונים.
זאב רוטשטיין: זכאותם לערער.
זאב רוטשטיין: כלומר, כל אחד ואחד שמקבל תשובה של הוועדה מקבל מיד את הכתובת להגשת ערר.
זאב רוטשטיין: יש ועדה נוספת ארצית, שם באמת מרוכזים טובי הרופאים שתפקידם לבדוק את התלונות.
זאב רוטשטיין: מצד שני, צריך לזכור שאותה זכות ששמורה לפונים, לנכים עצמם, יש גם למוסד לביטוח לאומי.
זאב רוטשטיין: רופאי המוסד עוברים על תשובות הוועדות האיזוריות וגם הם מערערים.
זאב רוטשטיין: הם מערערים הפוך בדרך-כלל מאשר הפונים עצמם.
זאב רוטשטיין: אנו, כבקרת איכות שלנו, היינו מעוניינים שתהיה קודם כל מערכת מחשב שנוכל לבדוק אם מרוכזים יותר מדי עררים שנמצאו צודקים, כלומר שהוועדה לא עשתה עבודתה נאמנה או לחילופין שהעררים הסתיימו עם פסיקות דומות או זהות לפסיקת הוועדה, כלומר שהוועדה עשתה עבודתה נאמנה.
סופה לנדבר: ואין דבר כזה.
זאב רוטשטיין: אין לי עדיין יכולת לעקוב בצורה ממוחשבת.
זאב רוטשטיין: כל מערכת הניידות עובדת ידנית בטפסים, במכתבים ובלי מיחשוב.
סופה לנדבר: דרשנו, ולא היינו יכולים לקבל את מספר הערעורים והנתונים.
סופה לנדבר: לא קיבלנו.
סופה לנדבר: זאב רוטשטיין: אי אפשר.
סופה לנדבר: רבותי, רק כדי להוציא נתונים, צריך לשים פקידה יום שלם על מקום מסויים.
סופה לנדבר: זה בלתי אפשרי.
סופה לנדבר: זה חבל, כי היום המיחשוב יכול לתת לנו אינפורמציה מלאה ולאפשר לנו בקרת איכות טובה.
סופה לנדבר: בסך-הכל, הרי אנו נבחנים במתן השירות לאזרח.
סופה לנדבר: מתן השירות לאזרח יכול להשתפר בגדול, אם מישהו היה נותן לנו קצת יותר אמצעים לעשות זאת, כי את הרצון ואת הנכונות יש לנו לעשות זאת בצורה נורא טובה.
סופה לנדבר: דורון יהודה, זרקת משהו לגבי נושא סעיף (א)(7).
סופה לנדבר: הוועדה ככלל מבקשת להביא הכל, ויש את זה בחוברת ההדרכה שמקבלים.
סופה לנדבר: יש להם בקשה להביא את כל המסמכים הרפואיים שקשורים ולא קשורים - לתת לוועדה לסנן מה קשור ומה לא קשור.
סופה לנדבר: הוועדה כבר יודעת אלו ליקויים נכללים ואלו לא.
סופה לנדבר: הוועדה יודעת, אם מגישים לה את ערעורים, אם למישהו יש גם פוליו וגם טרשת נפוצה.
סופה לנדבר: רק כדי להרגיע אותך, אגיד שסעיף (א)(7) מזכה במאה אחוז, כלומר כבר כיסינו זאת.
דורון יהודה: הוא קיבל חלקי.
זאב רוטשטיין: אם הוא קיבל חלקי, סימן שהוא לא פגוע כל כך.
סופה לנדבר: האם אתה יכול להסביר איך, נניח, במקרים כמו הבחור הזה, מר חלפין והגברת, מנכות שבעצם רופא שאין לו תלות אומר שהנכות היא באחוזים היא יותר גבוהים ולפתע הוא מגיע ומקבל אחוזים נמוכים או מגיע לאפס אחוזים שזה בלתי אפשרי?
זאב רוטשטיין: נסביר.
זאב רוטשטיין: קודם כל, זה לא רופא אחד.
זאב רוטשטיין: בוועדה, כולל ועדה איזורית, יושבים שלושה רופאים.
זאב רוטשטיין: אחד מהם חייב להיות מומחה באורטופדיה, ואם הבעיה היא כלי דם - יושב גם מומחה לכלי דם כבר בוועדה האיזורית.
זאב רוטשטיין: כלומר, שלושה רופאים קובעים פסיקה, כדי שהפסיקה לא תהיה מוטה וששלושת הרופאים יגבשו קונצנזוס.
זאב רוטשטיין: רפואה אינה מתמטיקה, ואפשר לעשות טעויות.
זאב רוטשטיין: לדאבוני, יש גם ניצול לרעה של הוועדות.
סופה לנדבר: האם אנשים יודעים את הנוהל של הפניה?
זאב רוטשטיין: אנשים מכירים את הנוהל של הפניה.
זאב רוטשטיין: לא נתקלתי בבעיה.
זאב רוטשטיין: גם עולים חדשים מצליחים להגיע.
זאב רוטשטיין: יש לנו אחוז שמשקף די נאמנה את מספר העולים.
שלומית קואולמן: כמה ועדות ניידות יש בארץ?
סופה לנדבר: איפה הן?
סופה לנדבר: זאב רוטשטיין: הוועדות מרוכזות בכל רחבי הארץ מהדרום - באר-שבע - ועד הצפון - שזה בנצרת העיר דרך חיפה, ירושלים, תל-אביב, אשקלון ורמלה.
סופה לנדבר: הוועדות מכסות את הארץ, והנכה לא צריך לטרוח רבות כדי להגיע.
סופה לנדבר: יותר מכך, כיון שאני מוקלט כרגע, חשוב להבין שוועדות הניידות מטבע הדברים עוסקות באנשים נכים שיש להם בעיה להתנייד ולהגיע.
סופה לנדבר: האם הם יודעים על החזר נסיעות?
זאב רוטשטיין: הוועדה מסדירה נסיעות, כולל באמבולנס.
סופה לנדבר: תגיד זאת עכשיו לא רק לפרוטוקול אלא גם לצופים בבית.
סופה לנדבר: אני חושבת, שרוב הצופים בבית לא יודעים שיש החזר נסיעות.
זאב רוטשטיין: לא רק החזר נסיעות.
זאב רוטשטיין: הרבה פעמים כאשר עולה השאלה של איך להביא נכה לוועדה, הוועדה מאשרת גם ואן שיכול להביא את הנכה עם כסא גלגלים או אפילו אמבולנס, או במקרים חריגים - הוועדה יוצאת עצמה לבית הנכה או למוסד בו הוא נמצא, כיון שעל-פי תפישתנו גם נכה במוסד יכול להנות מניידות, ואם אפשר להוציאו מהמוסד והוא יוצא X פעמים בחודש, נדמה לי שש פעמים בחודש שזה המינימום, הרי הוא יקבל גם את תוספת הניידות.
זאב רוטשטיין: כלומר, גם במקרים הקיצוניים של נכים מונשמים או נכים בעייתיים אנו הולכים לקראת הנכים, ואפילו מגיעים עם הוועדה אליהם במקרים קיצוניים מאד.
זאב רוטשטיין: זה לא הכלל.
זאב רוטשטיין: הכלל הוא לנסות להגיע לוועדה, כיון שזו אחת הבחינות אם בכלל מתאפשרת ניידות לפונה או לא.
זאב רוטשטיין: אבל, לא צריכה להיות מגבלה של הגעה.
זאב רוטשטיין: אם לנכה אין כסף, זו לא בעיה והוא יקבל החזר.
זאב רוטשטיין: אם לנכה אין יכולת להגיע, אפשר לשלוח רכב להביאו בצורה מסודרת.
דורון יהודה: ממי הוא מקבל את ההחזר?
זאב רוטשטיין: הוא מקבל את ההחזר בוועדה עצמה.
זאב רוטשטיין: הוא פונה, מגיש את הניירות ומקבל את ההחזר.
זאב רוטשטיין: אנו מנהלים זאת עבור המוסד לביטוח לאומי, ולא נתקלנו בבעיות עם המוסד לביטוח לאומי עד היום.
זאב רוטשטיין: הם מחזירים בקפדנות את ההוצאה.
סופה לנדבר: לאדם, שצריך לפנות לוועדה וצריך להגיע אליה, מסבירים שיש לו זכות להחזר נסיעות.
זאב רוטשטיין: כן, חד-משמעית.
סופה לנדבר: צריכים להסביר.
סופה לנדבר: לא תמיד מסבירים - כן?
זאב רוטשטיין: כן.
זאב רוטשטיין: אני אומר: זה גם לפי דרגת השימוש שנעשה.
דורון יהודה: אני פעם ראשונה שומע זאת.
שלומית קואולמן: הנה, דורון יהודה פעם ראשונה שומע זאת.
דורון יהודה: שואלים אותי נכים.
זאב רוטשטיין: אבל, אתה לא הדובר שלהם בקטע הזה.
דורון יהודה: זאת פעם ראשונה שאני שומע זאת.
זאב רוטשטיין: דורון יהודה, אתה יודע שהרבה פעמים אמרתי שחלק מהבעיות זה בעיות תקשורת וחלק מהבעיות זה בעיות הסבר.
זאב רוטשטיין: אילו היינו מצליחים ליסד סוף-סוף את המוקד הזה, כשכמעט לכל גוף נורמלי במדינה יש מוקד שירות שאפשר לפנות אליו ולקבל תשובות ואפילו לקופות-החולים יש מוקדי שירות מצויינים היום ואתה פונה ומקבל שירות, אילו היינו מסדירים מוקד שירות ארצי כזה - הרי חלק גדול מהבעיות היו נפתרות, כי במוקד היו מוסרים לאנשים את כל המידע והיה זמן לתחקר אותם ולשאול אותם ולתת להם מידע, לסדר להם את התור לוועדה וכו'.
זאב רוטשטיין: אני חושב, שאם המוקד ייצא כקריאה מהוועדה פה, הוא יסייע רבות לנכים בסך-הכל לפנות ולקבל את השירותים.
סופה לנדבר: אנו נעשה זאת בהמלצות שלנו.
סופה לנדבר: עתה, נשמע את ההסתדרות הרפואית, את האוצר ואת הביטוח הלאומי.
רחל הרצוג: אין לי הרבה מה להוסיף על מה שאמר דוקטור רוטשטיין, אלא שהוא ייצג את כל התחום של ניידות.
רחל הרצוג: אני מצטערת שלא נמצאת כאן דוקטור חיה קטן שמרכזת את כל נושא ועדות רפואיות בביטוח לאומי, והיא לבטח היתה מעירה על בעיות די דומות מבחינת הרופאים בכל התחומים.
רחל הרצוג: שמעתי ממנה, למשל, שבתאונות עבודה רוב הוועדות הן ועדות ערר, כי כל ועדה מדרגה ראשונה זוכה מיד לערעור, וזה מאד חשוב.
סופה לנדבר: מה זה: מיד?
רחל הרצוג: לגבי כל החלטה בתאונות עבודה, בדרך-כלל העובד מערער, ואז יש גם ועדה רפואית מדרג שני.
רחל הרצוג: האם זה לא נכון?
דובר: מאיפה הנתון הזה?
דובר: הנתון הזה איננו נכון.
דוברת: יש לי נתונים כאן.
דוברת: לא כל פונה- - -
רחל הרצוג: בסדר.
רחל הרצוג: אז, אני מצטערת וחוזרת בי.
רחל הרצוג: אני רק רוצה להגיד, שמבחינת הרופאים, אנו, בהסתדרות הרפואית, לא שמענו תלונות על רופאים.
רחל הרצוג: אני כאן שמעתי משהו על יחס.
רחל הרצוג: אני חושבת, שאכן הבעיה הרבה יותר טכנית - המבנה בו נערכת הוועדה ואי אפשר להגן על זכויות הפרט, ועל זה ישבה ועדת גולדברג.
רחל הרצוג: משך הזמן לוועדה - אם הסכם השכר שהאוצר נמנע מלעדכן אותו כבר שנתיים קובע שוועדה זה רבע שעה, ללא ספק הפרט הבודד בהרבה מקרים דורש זמן רב יותר.
סופה לנדבר: אני מבקשת לקצר.
סופה לנדבר: אנו רוצים לשמוע את מנהלי האגפים.
רחל הרצוג: את דברי הרופאים ייצג מצויין דוקטור רוטשטיין.
סופה לנדבר: נציג האוצר, מה קורה?
אודי בן-דרור: תחילה, אני חייב להגיד שאני לא אחראי על תקציב משרד הבריאות במשרד האוצר, כך שאינני יודע לענות על עניין מוקד טלפוני לניידות או מיחשוב ועדות הניידות.
זאב רוטשטיין: זה לא קשור למשרד הבריאות.
זאב רוטשטיין: זה קשור לביטוח הלאומי.
זאב רוטשטיין: הרפרנטית, שכרגע החומר נמצא אצלה, זו נטשה.
זאב רוטשטיין: גם נושא המיחשוב וגם נושא המוקד נמצאים בידיה.
דובר: בביטוח הלאומי יש מוקד טלפוני.
דוברת: אין.
דוברת: המוקד הטלפוני - קשה מאד להגיע אליו.
דוברת: דובר: זה לא המוקד.
דוברת: זה לא מוקד ארצי.
סופה לנדבר: אני מבקשת שלא כולם ידברו יחד.
סופה לנדבר: עכשיו, מדבר נציג האוצר.
אודי בן-דרור: את נושא מיחשוב הוועדות הרפואיות בניידות אני מוכן לבדוק.
אודי בן-דרור: נדמה לי שזה נושא שכן תוקצב, אבל אני מוכן לבדוק זאת.
זאב רוטשטיין: אעדכן אותך, כדי שבדיקתך תיעשה מהירה.
זאב רוטשטיין: הבקשה שלנו נמצאת על שולחן האוצר זו כבר השנה השלישית.
זאב רוטשטיין: השנה הזו שמענו שהם תיקצבו את האיפיון של המערכת ולא את המערכת עצמה, ובאמת הביטוח הלאומי--
אודי בן-דרור: זה מה שביקשו מאיתנו לתקצב.
אודי בן-דרור: אנו לא מתקצבים ישר מערכת.
זאב רוטשטיין: --שכר אנשים כרגע לאפיין את המערכת, והם עושים את עבודתם.
זאב רוטשטיין: אני מקווה, שבעזרתך נקבל גם תיקצוב של המערכת ואולי לקראת סוף השנה ותחילת השנה הבאה כבר תהיה מערכת ממוחשבת שהיא המינימום שאנו יכולים לבקש כדי לבצע בקרה על ועדות.
אודי בן-דרור: טוב, כשהנושא יבוא - הוא יזכה לדיון ראוי.
זאב רוטשטיין: תגיד מול המצלמה "לאהדה", ומה שנקרא: וייבחן בחיוב.
אודי בן-דרור: נכון, כמו כל נושא אחר.
זאב רוטשטיין: לא כמו כל נושא אחר.
זאב רוטשטיין: לא כל נושא אחר זוכה לאהדה ולחיוב.
אודי בן-דרור: אני לא זוכר עוד נושאים שקשורים למשרד האוצר.
אודי בן-דרור: אם זה נושא השכר, אני חושב שזה צריך להיות מופנה לממונה על השכר שהוא עוסק בעדכון השכר ולא אגף התקציבים.
דוברת: זו התנגדות של אגף התקציבים.
דוברת: אודי בן-דרור: זה נושא שאין לי מה להגיד עליו.
סופה לנדבר: יכול להיות, שאנו עוד נצטרך לפנות אליך.
סופה לנדבר: לפני שאני נותנת למנהלי האגפים במוסד לביטוח לאומי לדבר, אני רוצה להגיד שהוועדה מתייחסת בחומרה רבה לכך שעורכת-הדין נורית יצחק, מנהלת אגף פניות ציבור, לא מצאה לנכון להגיע לוועדה.
סופה לנדבר: אני לא רוצה לבקש סליחה שריכזנו כאן רק את העולים.
סופה לנדבר: זה קרה באופן מקרי ביותר.
סופה לנדבר: אני רוצה להסביר שאנו צריכים לזכור שבמדינת ישראל היום הגל האחרון הוסיף לנו 1.250 מליון תושבים חדשים, שהם נקראים עולים חדשים ממדינות חבר העמים, ויכול להיות שזה מידגם לא מקרי.
סופה לנדבר: אני רוצה את התשובות והתייחסות לאותם מקרים שראיתם ושמעתם.
סופה לנדבר: מנהלת אגף זיקנה, בבקשה.
דובר: הייתי רוצה אולי אחר כך גם להתייחס לדברים הכלליים שנאמרו כאן, לא למקרים הספציפיים - גם לדברים שאת בעצמך הזכרת.
סופה לנדבר: אתן לך אחרי מנהלי האגפים - בסדר?
סופה לנדבר: אני חושבת, שזה יהיה סדר נכון.
רות פינטו: אני רות פינטו, מנהלת אגף זיקנה.
רות פינטו: בין המלינים ראיתי שניים שהתייחסו בתלונותיהם לנושאים שבתחום טיפולי.
רות פינטו: אחד מהם דוד וסרמן.
שלומית קואולמן: הם קיבלו אפוטרופסות על הילד.
רות פינטו: נכון.
רות פינטו: הוא מקבל את קיצבת הילדים בעד הילד.
רות פינטו: את קיצבת הילדים בעד הילד - 171 שקל - הוא מקבל.
רות פינטו: ביוני הוא קיבל למפרע, ומאז יולי הוא מקבל באופן שוטף את קיצבת הילדים.
רות פינטו: בעקבות תלונתו והאפוטרופסות שהוא ואשתו קיבלו על הנכד, יזמנו תביעה לתוספת קיצבה בגימלת הזקנה שלו בעד הנכד.
רות פינטו: רק ב-20 בפברואר קיבלנו מכתב.
רות פינטו: היו"ר סופה לנדבר: אתם קיבלתם מכתב מהוועדה לפניות הציבור.
רות פינטו: אנו קיבלנו פניה שלו, שאנו הפנינו אותה.
רות פינטו: נכון, ובעקבות הפניה בדקנו ומצאנו שקיצבת הילדים משולמת להם, וראינו לנכון ליזום הגשת תביעה לתוספת בעד הנכד.
רות פינטו: אני רוצה להבהיר דבר חשוב.
סופה לנדבר: איזה סכום זה?
רות פינטו: הם מקבלים גימלת זיקנה בתוספת של השלמת הכנסה - גימלת זיקנה זוגית.
רות פינטו: התוספת בעד הנכד לא ניתנת אוטומטית.
רות פינטו: למרות שהם קיבלו אפוטרופסות, הם לא קיבלו אימוץ.
רות פינטו: במכתביו לוועדה הוא דיבר על כך שהנכד אומץ על-ידיהם, ואין צו אימוץ.
רות פינטו: אנו ראינו רק אפוטרופסות, ויש הבדל גדול בין אימוץ לאפוטרופסות.
רות פינטו: אם הנכד היה מאומץ, ההתייחסות אליו היתה כאל ילד לכל דבר ואוטומטית הם היו זוכים לקבל תוספת בעד הילד.
סופה לנדבר: אבל, האם הסבירו לו זאת בערד או לא?
רות פינטו: קיצבת ילדים.
רות פינטו: קיצבת ילדים הם מקבלים בזכות היותם אפוטרופוסים.
רות פינטו: תוספת בגימלת הזיקנה בעד הנכד מותנית בכך שכל פרנסת הנכד עליהם.
רות פינטו: יכול להיות שזה המצב.
רות פינטו: על כל פנים, זה צריך להיבדק.
רות פינטו: אם כתוצאה מהתביעה שיזמנו נבדוק ונמצא שכל פרנסת הנכד עליהם, הם יקבלו בנוסף על קיצבת הילדים הלא גדולה תוספת בעד הנכד.
סופה לנדבר: שאלתי היא: כמה כסף?
סופה לנדבר: מתי הוא יקבל תשובה?
סופה לנדבר: האם הוא יקבל רטרואקטיבית או לא?
רות פינטו: אינני יכולה להבטיח שתשולם תוספת.
רות פינטו: כפי שהסברתי, התוספת מותנית בכך שהם זכאים לה.
רות פינטו: מה הוא סכום התוספת אינני יודעת בעל-פה, אבל זה סכום של כמה מאות שקלים, אם הם יימצאו זכאים.
סופה לנדבר: אחרי שאת תבדקי או יבדקו, מתי הוא יקבל את התשובה?
רות פינטו: אני אבדוק.
רות פינטו: קודם כל, הסניף צריך לעשות את בדיקת הזכאות הראשונית על-פי התביעה.
רות פינטו: אינני יודעת אם הוא כבר הגיש תביעה.
רות פינטו: הוא ודאי יודע אם הוא תבע תוספת על הנכד.
רות פינטו: דוד וסרמן: כן.
רות פינטו: אם כך, אני מניחה שהנושא בבדיקה.
חיים פיטוסי: צריך שלא יהיה בלבול - זו תביעה לתוספת--
רות פינטו: --בגימלת הזקנה.
סופה לנדבר: אנו הבנו את זה.
סופה לנדבר: חשוב שעובדי ביטוח לאומי בערד יידעו שצריך להתייחס לבני-אדם ולהסביר להם.
חיים פיטוסי: הם מתייחסים אליהם כבני-אדם.
סופה לנדבר: אני מאמינה בבני-אדם, קודם כל.
חיים פיטוסי: גם אנו.
חיים פיטוסי: גם בעובדים שלנו.
סופה לנדבר: אני מאמינה קודם כל בבן-אדם.
סופה לנדבר: אם בן-אדם, אחרי שהוא לא מצא התייחסות היה צריך לפנות לוועדה לפניות הציבור, יש כאן ליקוי.
רות פינטו: אנו רואים שהיתה בעיה בתקשורת, כי כפי שראיתי מתיק התלונה, וראיתי רק את תיק התלונה כי רק אתמול ידעתי על הדיונים בוועדה, מתוך תיק התלונה נראה שבני הזוג פנו לעניין קיצבת ילדים.
רות פינטו: כפי שהסברתי, יש הבדל בזכות לקבל את קיצבת הילדים בעד הנכד לבין הזכות לקבל תוספת גימלת זיקנה בעד הנכד.
רות פינטו: יכול להיות, שמפנייתם לא הבין מי שטיפל בפניה בסניף באר-שבע שיש כאן אולי מקום.
רות פינטו: בכל אופן, הנושא כנראה עכשיו נכנס לשלבי טיפול.
רות פינטו: כפי שהוא אומר, הוא הגיש תביעה.
רות פינטו: אם אין אין אי-הבנה והוגשה כבר תביעה, התביעה ודאי מטופלת.
רות פינטו: אם בכל זאת יש אי-הבנה ולא הוגשה תביעה, אני הבוקר לא ראיתי שהוגשה תביעה.
רות פינטו: הבוקר בדקתי, ולא ראיתי שהוגשה תביעה.
סופה לנדבר: אני יכולה לבקש ממך, כיושבת-ראש הוועדה לפניות הציבור, שתשובה אנו נקבל ממך?
רות פינטו: אבל, אני אבדוק ואתייחס לזה.
רות פינטו: אינני יכולה להבטיח, שהתביעה תאושר.
רות פינטו: הנושא השני שדובר בו הוא הנושא של גנדי לגבי יציאה לחו"ל.
שלומית קואולמן: זה מר קסבין.
סופה לנדבר: כן, אנו קיבלנו תביעות כאלה.
סופה לנדבר: אנו קיבלנו מאות פניות.
רות פינטו: השאלות מתייחסות למקבלי השלמת הכנסה, שחלקם מקבלים גם גימלת זיקנה וחלקם מקבלים רק הבטחת הכנסה בשירות להבטחת הכנסה.
רות פינטו: כפי שהוועדה ודאי יודעת, אנו רק מבצעים.
רות פינטו: את החוק תיקנה הכנסת, והוועדה אחראית לתיקון ודאי לא פחות מכפי שאנו.
סופה לנדבר: הוועדה לא אחראית על תיקון.
חיים פיטוסי: חברי-הכנסת.
רות פינטו: בכל אופן, חברי-הכנסת שהם גם חברי הוועדה.
סופה לנדבר: לא כל חברי-הכנסת אחראים על התיקון, ואני רוצה להסביר לצופים בבית.
סופה לנדבר: אנו, חברי-כנסת, הגשנו, ועל זה דנה ועדת הכנסת שדנה ביותר משלושים אלף חוקים.
סופה לנדבר: בן-אדם, כולל חבר-כנסת שהוא גם בן-אדם, עובד בהמון ועדות, ואני יודעת על ביקורת הציבור ולעתים קרובות הביקורת לא מוצדקת ואני לא מורידה מעצמנו אחריות.
סופה לנדבר: במקרה, אנו לא ראינו את החקיקה הזו.
סופה לנדבר: יכול להיות, שחלק מאיתנו לא היו בוועדות או שאנו חברי ועדות שונות.
סופה לנדבר: אנו נגיש עוד היום את החוק שמבטל את כל החקיקה הזו.
סופה לנדבר: אנו נבקש מוועדת הכנסת לעשות זאת עם הנחה להגשה.
סופה לנדבר: בגלל זה, אני חושבת שלציבור זה חשוב מאד, ואנו מבינים שלא כולם יוצאים לטייל.
סופה לנדבר: אם הם כן יוצאים לטייל - כל בן-אדם עם כסף שהוא מקבל זכותו לעשות מה הוא רוצה ואיך שהוא רוצה.
סופה לנדבר: זה כמו שזכות עובדי ביטוח לאומי להפגין ולעשות שביתות על כך שאתם רוצים להעלות את המשכורת.
סופה לנדבר: לכן, אני חושבת שאת כל הטענות שאתם מעבירים עכשיו לחברי-כנסת אני מעבירה לעצמנו, אבל אנו נבטל את החקיקה הזאת.
סופה לנדבר: לפני שאנו עוברים לאגף סיעוד, לאגף נכות, לאגף הבטחת הכנסה ואגף נפגעי עבודה, אני רוצה בקיצור להגיד המלצות, בגלל שאני רוצה שהסיכום יהיה בטלויזיה ושציבור שצופה בנו בבית יידע מה הוועדה הזו תעשה ועל מה היא תמליץ.
סופה לנדבר: אנו נמשיך את הישיבה, ויש לנו כל הסבלנות והזמן בו נבקש מהנוכחים לדבר ולהתייחס.
סופה לנדבר: אנו נמליץ לקצר את זמני ההמתנה לתשובות מזמן הגשת התביעה למוסד לביטוח לאומי עד קבלתו לבית הפונה.
סופה לנדבר: אנו נמליץ לקצר זמני ההמתנה ותשובות מוועדת ערר ובתשובות ערעורים - לתת פירוט למה בעצם הערעור נדחה, אם הוא נדחה ולתת תשובות.
סופה לנדבר: תשובה מנומקת ולא תשובה סטנדרטית וקצרה.
סופה לנדבר: אנו גם נמליץ לדאוג לנוכחותם של דוברי רוסית וערבית בכל ועדות הערר ובכל ביצוע של מבחן תלות.
סופה לנדבר: אני חושבת, שזה חשוב מאד.
סופה לנדבר: כמו שמנהל בית-החולים "תל השומר" הדגיש, יכול להיות שחסרה פה תקשורת.
סופה לנדבר: יחד עם זאת, אנו צריכים לזכור שבכל הדברים שהדגשתי צריך להיות מתורגמן כדי שאנשים יבינו על מה מדובר, למה מדובר ולמה נדחה הערעור וכן הלאה.
סופה לנדבר: אנו גם נמליץ לגלות רגישות לנכים ולמוגבלים, כאשר מבצעים את מבחן התלות וגם שאלות ויחס לאנשים האלה.
סופה לנדבר: אני חושבת, שאתם צריכים זאת לקחת בחשבון.
סופה לנדבר: קודם כל, אלה בני-אדם.
סופה לנדבר: אלה בני-אדם שסובלים.
סופה לנדבר: אלה לא רובוטים, ואנו מדגישים זאת.
סופה לנדבר: אנו דורשים יחס הולם.
סופה לנדבר: אני אומרת זאת גם לדובר הביטוח הלאומי.
חיים פיטוסי: האפשר להשיב?
חיים פיטוסי: חבל, את רק מתקיפה את הביטוח הלאומי כל הזמן.
סופה לנדבר: אדוני, אתן לך לדבר.
סופה לנדבר: אנו נמליץ לחייב עובדי המוסד לביטוח לאומי להודיע בעל-פה על כל זכות ועל זכותם של אותם אנשים שצריכים לקבל החזר כספי על מה שדובר כאן בוועדה.
סופה לנדבר: אנו מדגישים זאת.
סופה לנדבר: גם נסיעות במכונית או לנכים כמו שאנו קיבלנו הסבר בוועדה, שהוועדות האלה קיימות בכמה מקומות בארץ וביטוח לאומי מחזיר את הנסיעות.
סופה לנדבר: אנו גם נמליץ לשלוח לכל נכה או נתמך ממוסד ביטוח לאומי לביתו את החוברת שמפרטת את ההטבות שמגיעות ממשרדי הממשלה השונים.
סופה לנדבר: רוב המבוטחים לא יודעים על זכויותיהם, ואף אחד לא טורח להגיד להם את אותן זכויות עליהן אנו מדברים.
סופה לנדבר: אנו רוצים, שזה יהיה גם בשפות נוספות: רוסית, אמהרית וערבית.
סופה לנדבר: כמו כן, יש את נושא החזר כספי ופירוט הנהלים.
סופה לנדבר: אנו גם נמליץ על יישום מסקנות ועדת גולדברג והוצאת הוועדות הרפואיות מיד ממשרד ביטוח לאומי.
סופה לנדבר: אנו גם נמליץ - וזה מה שבעצם אמרת, אדוני מנהל בית-החולים "תל השומר" - על מוקד הסברה.
זאב רוטשטיין: מוקד שירות - יותר מהסברה.
סופה לנדבר: כן, אני חושבת שזה מוקד שירות, ואני מקבלת את זה.
סופה לנדבר: זה עם טלפונים.
סופה לנדבר: אני חושבת, שצריכים לפנות לשר ולהעביר זאת דרך ועדת הכספים.
סופה לנדבר: אני, כחברה בוועדת הכספים, אשמח מאד לשרת את העניין הזה.
סופה לנדבר: כמו כן, מחשב לנושא ניידות.
סופה לנדבר: זאב רוטשטיין: אשמח, שאלה תהיינה המלצות של ועדה.
סופה לנדבר: אם אקבל העתק מההמלצות האלה - לא כמו שקיבלתי את הפניות של הנכים, כי לא קיבלתי אותן לדאבוני - אני גם מבטיח לך שאמשיך הלאה לדחוף קדימה.
סופה לנדבר: את הפניות האלה העברנו לאן שהיינו- - -
זאב רוטשטיין: לא למשרד הבריאות.
שלומית קואולמן: לא העברנו למשרד הבריאות.
סופה לנדבר: אנו לא העברנו למשרד הבריאות, ואנו לוקחים זאת על עצמנו.
סופה לנדבר: אבל, העברנו לביטוח לאומי.
סופה לנדבר: לפני שנמשיך בישיבה, אני רוצה לשאול את נציג האוצר מה קורה עם החזרי כספים שלקחתם את העודפים על ביטוח לאומי.
אודי בן-דרור: לאלו כספים את מתייחסת?
סופה לנדבר: אני מדברת על על גביית יתר.
שלומית קואולמן: לא עידכנו את הריביות.
דובר: זו לא גביית יתר.
דובר: זו הריבית.
סופה לנדבר: זו ריבית שלא עידכנו אותה.
שלומית קואולמן: לא חישבו אותה כמו שצריך - לרעת המבוטחים.
אודי בן-דרור: גביית הריבית על פרישות של הסדרי חובות של ביטוח לאומי נעשתה על-פי החוק, ולא נעשתה שלא כמו שצריך.
אודי בן-דרור: שלומית קואולמן: אבל, התגלה שהיו טעויות בחישובים.
דוברת: לא ריבית.
דוברת: זו הצמדה.
אודי בן-דרור: לא היו טעויות בחישובים.
אודי בן-דרור: הריבית הוצמדה לריבית שנטען שהיא גבוהה מריביות אחרות.
אודי בן-דרור: היו תקופות שהיא היתה גבוהה, והיו תקופה שהיא היתה נמוכה מריביות אחרות.
סופה לנדבר: אנו לא רוצים עכשיו את ההסברים.
סופה לנדבר: בזמן שזה היה יתר, מה עם הכסף?
סופה לנדבר: כמה כסף אתם צריכים להחזיר לציבור?
סופה לנדבר: לא 'למרוח', בבקשה.
סופה לנדבר: תגיד לנו מה הוא הסכום, ומתי אתם מחזירים את הכספים לאנשים.
אודי בן-דרור: אני לא יודע מה הוא הסכום המדוייק.
אודי בן-דרור: אני חושב, שאת זה ייטיבו להגיד אנשי המוסד לביטוח לאומי כי הם אלה שעושים את הגביה ולא משרד האוצר.
חיים פיטוסי: מדובר על בערך בין 13 ל-15 מליון שקל כללית.
אודי בן-דרור: אני חוזר ואומר שהגביה הזו נעשתה בהתאם לחוק, ולא היה פה שום דבר שלא בהתאם לחוק או שלא בהתאם לתקנות.
אודי בן-דרור: לא היה פה שום דבר לא בסדר.
אודי בן-דרור: היתה פה גביה ויש טיעונים רבים בעד או נגד, אבל לא היה פה שום דבר לא חוקי.
סופה לנדבר: אתה עכשיו 'מורח' את הדברים,--
אודי בן-דרור: לא.
סופה לנדבר: --ואני מבקשת ממך להסביר את הדברים לוועדה.
סופה לנדבר: אם אומרים שיש 15 מליון שקל עודפים או כספים שלקחתם- - -
חיים פיטוסי: אלה לא עודפים.
חיים פיטוסי: אם, למשל, הריבית היום היא 7.3%--
סופה לנדבר: אנו הבנו.
חיים פיטוסי: --ואנו גבינו בשנים האחרונות 16% ריבית, ההפרש בין הריבית שגבינו לבין 7.3% - כמובן שאם האוצר יאשר לנו להחזר רטרואקטיבי, אנו נחזיר בין 13 ל-15 מליון שקל.
סופה לנדבר: אם כך, למה אי אפשר להחזיר את הכספים האלה?
חיים פיטוסי: כי האוצר לא מאשר.
חיים פיטוסי: היום, שר האוצר הודיע שהוא לא מאשר לנו החזר רטרואקטיבי.
סופה לנדבר: למה הוא לא נתן הסבר?
חיים פיטוסי: סיבותיו עמו.
סופה לנדבר: אתה לא יכול להסביר, אם שר לא הסביר.
סופה לנדבר: אנו נבקש משר האוצר להסביר לנו בבקשה ולציבור שצופה בנו בבית וממתין בקוצר-רוח.
סופה לנדבר: אני רוצה לבקש מאנשי ביטוח לאומי להמשיך בדברים.
סופה לנדבר: אגף הסיעוד, בבקשה.
תמר הומינר: לא נתקלתי כאן בשום פניה מסויימת לתגובתי.
שלומית קואולמן: כי הם גרים רחוק, אבל מבחינת הנוהל- - -
סופה לנדבר: אבל, אנו העברנו את הפניות.
שלומית קואולמן: יש פניות לוועדה בנושא סיעוד לגבי סירוב ולגבי זה שלא נותנים ושלא מאשרים.
דובר: ברשימה הזו לא היתה.
שלומית קואולמן: זה שהם לא נמצאים, זה לא אומר שאין פניות.
שלומית קואולמן: היו"ר סופה לנדבר: יש לנו פניה של משפחה אחת, שאני אסביר עכשיו.
שלומית קואולמן: הם עברו לאשדוד מנצרת עילית, כי הם היו תלויים בעזרת הילדים.
שלומית קואולמן: בנם בגיל 50 עבר ניתוח קשה ומסובך של השתלת ריאות, והוא לא היה מסוגל להרים יותר ממשקל של קילוגרם אחד.
שלומית קואולמן: האשה היתה במצב קשה מאד, ובעלה בגיל 80 פלוס.
שלומית קואולמן: הם חיכו ועד שהגיעה עזרה לבית עברו שלושה חודשים והאשה כבר מתה, והמשפחה ממש במצב קשה מאד, ויש שם עוד מבוגרים קשישים מצד אשתו.
שלומית קואולמן: הם אומרים: "אם אנו נצטרך את הסבל הזה לעבור שוב, כל המשפחה תתמוטט".
שלומית קואולמן: יש לנו לא מעט מקרים כאלה בפניות.
שלומית קואולמן: אנו שואלים: מה היא התקופה שאתם מאשרים?
שלומית קואולמן: למה אינכם מאשרים, כאשר יש המלצות ומצב?
שלומית קואולמן: למה אינכם מתקנים מבחני תלות כבר המון שנים?
תמר הומינר: אענה באופן כללי.
תמר הומינר: מי שנבדק הוא בעצם בחוק סיעוד הזקן עצמו לגבי יכולתו התפקודית, ולפי החוק המצב החברתי של המשפחה הוא באמת לטיפול שירותי הרווחה המקומיים.
תמר הומינר: לשמחתי, המהירות אצלנו רבה.
תמר הומינר: החוק דורש תוך ששים יום כניסה של שירותים.
תמר הומינר: בדרך-כלל, השירותים נכנסים תוך שלושים יום ואפילו פחות, מאחר ויש היום הרבה נותני שירותים שממהרים לסייע ולהכניס שירותים לבית הזקן.
סופה לנדבר: יש לנו נתונים כלליים לגבי ביטוח סיעוד ומספר הנשים הוא פי שלושה ממספר הגברים.
סופה לנדבר: למה זה כך?
דובר: הגברים מתים מוקדם.